CELEX: 62015CN0448
Language: ro
Date: 2015-08-19 00:00:00
Title: Cauza C-448/15: Cerere de decizie preliminară introdusă de Hof van beroep te Brussel (Belgia) la 19 august 2015 – Belgische Staat/Comm. V.A. Wereldhave Belgium şi alţii

3.11.2015   
            
            
               RO
            
            
               Jurnalul Oficial al Uniunii Europene
            
            
               C 363/23
            
         Cerere de decizie preliminară introdusă de Hof van beroep te Brussel (Belgia) la 19 august 2015 – Belgische Staat/Comm. V.A. Wereldhave Belgium şi alţii
   (Cauza C-448/15)
   (2015/C 363/29)
   Limba de procedură: neerlandeza
   
      Instanța de trimitere
   
   Hof van beroep te Brussel
   
      Părțile din procedura principală
   
   
      Apelant: Belgische Staat
   
      Intimate: Comm. V.A. Wereldhave Belgium, NV Wereldhave International, NV Wereldhave
   
      Întrebările preliminare
   
   
               1)
            
            
               Directiva 90/435/CEE (1) a Consiliului din 23 iulie 1990 privind regimul fiscal comun care se aplică societăților-mamă și filialelor acestora din diferite state membre trebuie interpretată în sensul că se opune unei dispoziții de drept național care nu renunță la impozitul belgian pe venituri din bunuri mobile în cazul repartizării unor dividende de o filială belgiană către societatea-mamă stabilită în Țările de Jos, care îndeplinește cerința privind cota minimă de participare și deținerea acestei participații, întrucât societatea-mamă olandeză este un organism de plasament colectiv cu caracter fiscal care trebuie să repartizeze întregul profit către acționarii săi și, cu această condiție, poate beneficia de cota zero de impozitare a profitului?
            
         
               2)
            
            
               În cazul unui răspuns negativ la prima întrebare: articolul 49 (ex-articolul 43) și articolul 63 (ex-articolul 56) din Tratatul privind funcționarea Uniunii Europene (în varianta în vigoare de la modificarea și renumerotarea acestuia prin Tratatul de la Lisabona) trebuie interpretate în sensul că se opun unei dispoziții de drept național care nu renunță la impozitul belgian pe venituri din bunuri mobile, în cazul repartizării unor dividende de o filială belgiană către societatea-mamă stabilită în Țările de Jos, care îndeplinește cerința privind cota minimă de participare și deținerea acestei participații, întrucât societatea-mamă olandeză este un organism de plasament colectiv cu caracter fiscal care trebuie să repartizeze întregul profit către acționarii săi și, cu această condiție, poate beneficia de cota zero de impozitare a profitului?
            
         
      (1)  JO L 225, p. 6, Ediție specială, 09/vol. 1, p. 97.